朱求桂

晉裕王朱求桂是明代封於山西太原府的第十一代晉王。由於《清史稿》的誤載，歷來被認爲是明代末代晉王並被李自成俘虜。直到1955年山西文物考古工作者在山西榆次縣蘇村發現他的墓葬。隨後在對墓葬發掘中出土的墓志得到確認並更正了歷來的錯誤記載。朱求桂是第十代晉王—晉穆王朱敏淳與次妃王氏所生之子，生於萬曆二十一年七月十九日。他在萬曆三十九年起管理晉府事務，萬曆四十一年七月二十日襲封晉王。崇禎三年十一月十二日薨，崇禎五年八月二十五日下葬，諡號晉裕王。王妃萬氏，有四子二女。他的晉王爵位由世子朱審烜繼承。

 壙志 
王諱求桂，乃穆王之子，奉敕加封次妃王氏所生。萬曆二十一年七月十九日乃初誕之辰也。萬曆四十一年七月二十七日冊封為晉王。崇禎三年十一月十二日薨逝，享年三十八。冊封妃萬氏，生子四人，賜名審烜、審焴、審炤、審烻。於崇禎三年八月初二日冊封審烜為晉世子。審焴早殤。女二人，俱未封。王訃聞，上輟朝三日，遣太常寺少卿張鵬雲、行人葉紹顒諭祭。特命有司治喪營葬如制。東宮并賜祭典，及在京文武百官禮部尚書李騰芳等、成國公朱純臣等皆致祭焉。以崇禎五年八月二十五日葬于榆次之陽。嗚呼！王以帝室懿親，爲國藩弼。宜究長年，永保磐石。如何奄忽而景命之不暇也。存隆其實，光耀其聲，始終之際，于斯爲榮，王可以瞑矣。千秋不朽，敬勒貞珉。

 参考文献 

Category:明朝宗室
Category:明朝晉藩國王
Category:諡裕